Սիրելի մայրեր, քույրեր.  
սրտանց շնորհավորում եմ Ձեզ այս գեղեցիկ ու նվիրական օրվա՝ Մայրության և գեղեցկության տոնի առթիվ: Տոն, որն համընկնում է    Սուրբ Աստվածածնի Ավետման տոնի հետ, և որը մեծ խորհուրդ ունի Ձեր մեջ մարդկայնորեն աստվածայինը կրելու առաքելության գործում:  
 Մեծ է կանանց դերը մեր կյանքում, առավել ևս՝ այս դժվար օրերին: Դուք Ձեր հուսադրող ու ամենուր պատրաստակամ վարքագծով կանգնած եք թե՛ ընտանիքի, և թե՛ հայրնիքի կողքին, կրելով  ընտանիքի հոգսերն ու դժվարությունները, սերունդ դաստիարակելու պատասխանատվությունը:  
 Այսօր նաև Առողջապահության համաշխարհային օրն է: Շնորհավորանքներս նաև Ձեզ՝ սիրելի կին բուժաշխատողներ: Այս վտանգներով լի օրերին դուք ևս մեկ անգամ ապացուցեցիք, որ ազգի նվիյալներ եք, և արժանի՝ Ձեր կոչմանը:  
 Այս օրերին իմ, հայ ժողովրդի և համայն մարդկության մաղթանքն է՝ եղեք առողջ ու անկոտրում, պահպանեք զգոնություն, թող խաղաղվի տիեզերքը և ողջ մարդկությունը, թող հաջորդ լուսաբացները բացվեն բարի լուրերով:

Թո՛ղ աստվածային օրհնությունը հարատև լինի հայ ընտանիքներում, և թո՛ղ Աստված Իր Ամենակարող Աջի հովանու ներքո պահի բոլոր մայրերին և զավակներին: